b'\n_START_ARTICLE_\nNikola Kalini\xc4\x87\n_START_SECTION_\nBlackburn Rovers\n_START_PARAGRAPH_\n31. srpnja 2009. godine je dogovoren Kalini\xc4\x87ev transfer u engleski klub Blackburn Rovers, no zbog radne dozvole tek je 10. kolovoza 2009. godine obzanjeno kako \xc4\x87e Nikola karijeru nastaviti u Engleskoj. Od\xc5\xa1teta Hajduku je iznosila 7 milijuna \xe2\x82\xac, plus jo\xc5\xa1 pola milijuna kada Nikola postigne svoj 15. pogodak, bez obzira na vrijeme. U Blackburnu je ukupno postigao 15 pogodaka u 54 utakmice, u svim natjecanjima.\n_START_SECTION_\nDnjipro Dnjipropetrovsk\n_START_PARAGRAPH_\nLjeta 2011. godine napustio je englesku i Blackburn Rovers i pre\xc5\xa1ao u ukrajinski Dnjipro za 6 milijuna \xc2\xa3.\n_START_SECTION_\nFiorentina\n_START_PARAGRAPH_\n13. kolovoza 2015. Kalini\xc4\x87 je potpisao ugovor s Violama na \xc4\x8detiri godine. Dnjipro je zaradio 5.5 milijuna eura. U Firenzi je bio \xc4\x8detvrti Hrvat uz Antu Rebi\xc4\x87a, Ricarda Bagadura i Milana Badelja. U 16. kolu talijanskog nogometnog prvenstva Fiorentina je na doma\xc4\x87em terenu pobijedila Sassuolo sa 2:1, a hrvatski napada\xc4\x8d postigao je dva pogotka. Kalini\xc4\x87 odigrao je cijeli susret za doma\xc4\x87ine u prosincu 2016.\n_START_SECTION_\nA.C. Milan\n_START_PARAGRAPH_\nU kolovozu 2017. je Kalini\xc4\x87 posu\xc4\x91en talijanskim prvoliga\xc5\xa1u Milanu. Rossoneri \xc4\x87e Kalini\xc4\x87a prvo posuditi za pet milijuna eura, a u 2018. ga imaju obvezu otkupiti za 20 milijuna.\n_START_SECTION_\nAtl\xc3\xa9tico Madrid\n_START_PARAGRAPH_\nU ljetnom prijelaznom roku 2018. Kalini\xc4\x87 je potpisao za \xc5\xa0panjolski klub Atl\xc3\xa9tico Madrid. Cijena transfera iznosila je 15 milijuna eura.\n_START_SECTION_\nReprezentativna karijera\n_START_PARAGRAPH_\nNa veliku je scenu mladi Solinjanin stupio kada je pod vodstvom Ivana Gudelja osvojio 4. mjesto na Europskom do 17 prvenstvu u Italiji. Ve\xc4\x87 je tada pokazao sjajno snala\xc5\xbeenje u protivni\xc4\x8dkom \xc5\xa1esnaestercu, te izvrsnu kontrolu lopte i udarce bilo izvan ili unutar 16-erca. 29. rujna 2004. godine u kvalifikacijskoj utakmici s mladim Andorcima u prvom je poluvremenu postigao 5 pogodaka, dok nije iza\xc5\xa1ao u 42. minuti. Nastavio je biti i nezamjenjiv centarfor Hrvatske do 19 reprezentacije za koju je u kvalifikacijama za Europsko prvenstvo postigao svih 5 pogodaka u 2 utakmice protiv Litve i Moldove. _NEWLINE_U A reprezentaciji debitirao je u\xc5\xa1av\xc5\xa1i s klupe u prijateljskoj utakmici s Moldovom u Rijeci, u sklopu priprema za Europsko prvenstvo 2008. godine. Na samo prvenstvo putuje kao 4. napada\xc4\x8d, zabilje\xc5\xbeiv\xc5\xa1i minute na utakmici protiv Poljske._NEWLINE_Hrvatski nogometni izbornik objavio je u svibnju 2016. popis za nastup na Europskom prvenstvu u Francuskoj, na kojem je se nalazio Kalini\xc4\x87._NEWLINE_U kvalifikacijskoj utakmici protiv Ukrajine je Kalini\xc4\x87 zabio 100. pogodak Hrvatske u kvalifikacijama za Svjetsko prvenstvo u o\xc5\xbeujku 2017._NEWLINE_Po\xc4\x8detkom SP-a u Rusiji 2018. hrvatski izbornik Zlatko Dali\xc4\x87 izbacio je Nikolu iz reprezentacije jer je potonji odbijao igrati. Tako je Hrvatska ostala jedina reprezentacija na SP-u u Rusiji koja je imala igra\xc4\x8da manje u svome kompletnom sastavu. To je prvi ovakav slu\xc4\x8daj u povijesti hrvatskog nogometa, ali ovako ne\xc5\xa1to ne pamti se ni na svjetskim nogometnim prvenstvima.'